Ixef wis kraḍ : Tasleḍt tasentalayt ddunit, tesɛa ayen yelhan d wayen n diri acku llan wid iḥemmlen maca ur uwiḍen ara ɣer yiswi-nsen, i d-muggrendeg ubrid-nsen ala isennanen. Tamsalt n tayri, deg tmetti taqbaylit yuzzel fell-as aṭas wawal imi aṭas n yimussnawen i d-yuwinfell-as awal, imi timetti tamensayt tettwali anect-a d lɛib ladɣa gar uqcic d teqcict, tettwali anect-a yezmer ad d-yeglu s iɣeblan d wuguren i twacult. Zik-nni, ur t-semrasen ara maḍi imi d lmuḥal ad d-yecceḍ yiwen ad d-yini ḥemmleɣ. Deg tmetti tamensayt, imdanen, uɣalen ttuggaden ad smuzegten i wawal-agi ula ɣer tiliẓri neɣ deg umaṭṭaf ladɣa ma nejmaεen-d yiɛeggalen n twacult akken ma llan. Zik, kullec yettɣima deg wul, tettuɣal-as tadimt. Taggara-a, tbeddel tmuɣli, ma yella nger tamawt d akken tbeddel teswiεt deg tallit-a ideg nettidir imi imdanen, bdan ttaken azal i tnefsit-nsen, suffuɣen-d ayen yettweffren daxel n wul-nsen.